மோட்டார் வாகனச் சட்டத்தில் நீண்ட அனுபவம் கொண்ட வழக்கறிஞர் யுவராஜ், ''உங்களுக்கு இப்போது வந்திருக்கும் இந்த செய்தி எனக்கு ஒரு மாதத்துக்கு முன்பு வந்தது. இதில் இருக்கும் பல தகவல்கள் திரிக்கப்பட்டது. இதுபோன்ற உத்தரவுகளைப் பல வழக்குகளில் நீதிமன்றம் கொடுத்துள்ளது. ஆனால், அவை எதுவும் சட்டமாக்கப்படவில்லை. பைக்கில் மூன்றுபேர் பயணிக்கும்போது விபத்து நடந்தால் 3 பேர் அந்த பைக்கில் இருந்ததால்தான் பைக் தடுமாறி விபத்து ஏற்பட்டது என்று நிரூபித்தால் மட்டுமே இன்சூரன்ஸ் வழங்கப்படாது. அதேபோல் ஹெல்மெட் போடாமல் வந்து விபத்தில் மரணித்த வழக்குகளுக்கு நீதிமன்றம் இழப்பீடுகளை குறைப்பார்களே தவிர நிறுத்தமாட்டார்கள்.